**Dôvodová správa**

**Všeobecná časť**

Navrhujeme, aby sa do výpovedných dôvodov doplnila fakultatívna možnosť dať výpoveď zamestnancovi aj z dôvodu dosiahnutia dôchodkového veku. Je to možnosť, nie nutnosť. Vytvorí sa tak priestor pre nástup mladších zamestnancov na uvoľnené pracovné miesto, keďže uvoľňovaný pracovník má zabezpečený príjem prostredníctvom dôchodku. Je na zvážení zamestnávateľa či túto možnosť využije, alebo nie.

Ďalej navrhujeme, aby sa posunula doba trvania pracovného pomeru potrebná na vznik nároku na príslušnú výšku odstupného podľa odpracovaných rokov, čím sa znižuje finančná náročnosť tvorby nových pracovných miest. Súbeh odstupného a výpovednej doby zostáva zachovaný.

**Osobitná časť**

K čl. 1

K bodu 1

Do výpovedných dôvodov sa dopĺňa fakultatívna možnosť dať výpoveď zamestnancovi aj z dôvodu dosiahnutia dôchodkového veku.

K bodu 2

Posúva sa doba trvania pracovného pomeru potrebná na vznik nároku na príslušnú výšku odstupného podľa odpracovaných rokov.